《望夫石》
明代·陆深

望夫处，近青天。天高高，山连连。妾身化为石，夫归是何年。

夫不归，妾谁怜，夫归石能前。夫有父与母，高堂意双悬。

妾不能前，谁炊爨烟。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。